TLI เปิดเทรด 16 บ. ดันมาร์เก็ตแคป 1.83 แสนลบ. ส่อเบียด IRPC เข้า SET50 แบบฟาสต์แทร็ก!
TLI เปิดเทรดราคา 16 บาท ดันมาร์เก็ตแคป 1.83 แสนล้านบาท ส่อเบียด IRPC ตกชั้น พร้อมกระโดดเข้า SET50 แบบฟาสต์แทร็ก 
25 ก.ค. 2565

ผู้สื่อข่าวรายงานว่าวันนี้ ( 25 ก.ค.65) วันแรกของการเข้าซื้อขายในตลาดรองของ บริษัท ไทยประกันชีวิต จำกัด (มหาชน) หรือ TLI พบว่าราคาหุ้นเปิดตลาดอยู่ที่ 16.00 บาท ด้วยมูลค่าการซื้อขาย 1,475.79 ล้านบาท
ทั้งนี้หากมาคำนวณมาร์เก็ตแคปของ TLI ณ ราคาเปิดเทรดวันแรกในตลาดรอง รวมอยู่ที่ 183,200 ล้านบาท คิดเป็นสัดส่วน 1% ของมาร์เก็ตแคปรวมทั้งตลาดหลักทรัพย์ที่ 18,548,890.20 ล้านล้านบาท โดยหุ้น TLI ยังนับเป็นหุ้นที่มีมาร์เก็ตแคปสูงเป็นลำดับที่ 23 ของตลาดหุ้นไทย
ด้วย TLI ราคาหุ้นเปิดมาก็ทำให้มาร์เก็ตแคปเพิ่มขึ้นอย่างรวดเร็วจนขึ้นมาอยู่ที่ 183,200 ล้านบาท จนกระโดนขึ้นมาอยู่ในอันดับ 23 ลุ้นกระโดดเข้าไปอยู่ในดัชนี SET50 ทันที เพราะหุ้นที่มีมาร์เก็ตแคปอันดับที่ 20 คือ CRC อยู่ที่ 215,608.25 ล้านบาท
สืบเนื่องจากเข้าเกณฑ์ “Fasttrack” สำหรับการจัดทำดัชนี SET50 ของตลาดหลักทรัพย์แห่งประเทศไทย (ตลท.) โดยกฏดังกล่าว ระบุว่า หุ้นใหม่ที่เข้าจดทะเบียนในตลาดหลักทรัพย์ฯ หากมี”มาร์เก็ตแคป” มากกว่า 1% ของมาร์เก็ตแคปรวมทั้งตลาดหลักทรัพย์ฯ หรือ เป็นหุ้นที่มีมูลค่ามาร์เก็ตแคปสูงสุดติด 20 อันดับแรกใน SET50 ทาง ตลท. จะนำหุ้นดังกล่าว มาคำนวณในดัชนี SET50 และ SET100 ในอีก 3 วันทำการ หลังจากที่หุ้นตัวนั้น เริ่มซื้อขายในตลาดหลักทรัพย์เป็นวันแรก
ส่วนหุ้นที่มีความเสี่ยงว่าจะหลุดออกจากการคำนวณในดัชนี SET50 จากการเข้ามาเทรดของ TLI โดยอันดับ 50 คือ IRPC เนื่องจากมาร์เก็ตแคปน้อยที่สุดในบรรดาหุ้นกลุ่ม SET50 โดยอยู่ที่ 64,981.45 ล้านบาท, อันดับที่ 49 คือ BLA มาร์เกตแคป 65,741.29 ล้านบาท